# Star Wars Jedi: Fallen Order

Star Wars Jedi: Fallen Order és un videojoc d'acció i aventura del 2019 desenvolupat per Respawn Entertainment i publicat per Electronic Arts. La història està ambientada a l'univers de La Guerra de les Galàxies, cinc anys després de Star Wars: Episodi III La venjança dels Sith. Segueix el Padawan Cal Kestis, que es converteix en un objectiu de l'Imperi Galàctic i és perseguit per la galàxia pels Inquisidors Imperials mentre intenta completar el seu entrenament, reconciliar-se amb el seu passat i reconstruir l'Ordre Jedi caiguda. El jugador pot utilitzar el sabre làser i els poders de la Força per derrotar els enemics, inclosos soldats d'assalt, bèsties salvatges i caça-recompenses. El joc adopta un estil de disseny de nivells de Metroidvania on s'accedeix a noves àrees a mesura que Cal desbloqueja habilitats.
El joc va ser dirigit per Stig Asmussen, que es va unir a Respawn el 2014. El joc va començar a desenvolupar-se com un títol original no relacionat amb Star Wars, i Electronic Arts va considerar que l'acció funcionaria bé com a joc de Star Wars, i va convéncer Lucasfilm perquè autoritzés i assessorés sobre el projecte. L'ambientació va estar influenciada per Rogue One i Star Wars Rebels, mentre que el combat i els nivells es van inspirar en Metroid Prime, Dark Souls i The Legend of Zelda: Wind Waker. El repartiment de veu del joc inclou Cameron Monaghan com Cal Kestis i Debra Wilson com la seua mentora Cere. Ben Burtt va proporcionar la veu al droide BD-1 de Cal, mentre que Forest Whitaker va repetir el seu paper de Rogue One com Saw Gerrera. La música, composta per Stephen Barton i Gordy Haab, va ser gravada als Abbey Road Studios amb la London Symphony Orchestra i el Bach Choir of London.
Revelat el maig de 2016, el joc es va publicar per a PlayStation 4, Windows i Xbox One el novembre de 2019, i per a PlayStation 5 i Xbox Series X i Series S el juny de 2021. El joc va rebre crítiques generalment favorables, i els crítics van elogiar el sistema de combat, personatges, actuació i disseny mundial, tot i que va rebre crítiques per la història, problemes tècnics i la manca de poliment en el moment de l'estrena. Va ser un èxit comercial, venent més de 10 milions de còpies el 2020. Va ser nominat per a diversos reconeixements de final d'any, inclòs el millor joc d'acció/aventura als The Game Awards 2020. Una seqüela, Star Wars Jedi: Survivor, es va estrenar a l'abril de 2023.

## Referències

* ↑ Toms, Ollie. «Star Wars Jedi: Fallen Order combat guide - tips on how to hone your combat abilities and defeat any foe». Rock, Paper, Shotgun, 22-11-2019. Arxivat de l'original el 21 abril 2021. [Consulta: 11 setembre 2022].
* ↑ Franey, Joel. «How to Unlock All Planets in Star Wars Jedi Fallen Order». USgamer, 26-03-2021. Arxivat de l'original el 29 juliol 2022. [Consulta: 11 setembre 2022].
* ↑ Tamoor, Hussain. «Jedi Fallen Order Didn't Start Out As A Star Wars Game - E3 2019». GameSpot. CBS Interactive, 13-06-2019. Arxivat de l'original el 6 abril 2022. [Consulta: 8 juny 2022].
* ↑ Tech, Dave. «Respawn had to earn lightsabers and Jedi in Fallen Order». Polygon, 11-06-2019. Arxivat de l'original el 6 juliol 2022. [Consulta: 11 setembre 2022].
* ↑ Minotti, Mike. «Jedi: Fallen Order — The satisfaction of creating new Star Wars canon». VentureBeat, 18-10-2019. Arxivat de l'original el 12 setembre 2022. [Consulta: 11 setembre 2022].
* ↑ Hilliard, Kyle (June 26, 2019). «24 Interesting Tidbits We Learned About Star Wars Jedi: Fallen Order». Game Informer. Arxivat de l'original el February 4, 2022.
* ↑ Reiner, Andrew (June 8, 2019). «The True Power of the Force». Game Informer. Arxivat de l'original el August 31, 2020.
* ↑ Stedman, Alex. «'Star Wars Jedi: Fallen Order': Respawn CEO on Telling the Story Behind 'Becoming a Jedi'». Variety, 17-10-2019. Arxivat de l'original el 28 agost 2022. [Consulta: 11 setembre 2022].
* ↑ Bankhurst, Adam. «Respawn Looked to Wind Waker, Metroid, Dark Souls For Star Wars Jedi: Fallen Order's Combat Difficulty - E3 2019». IGN, 11-06-2019. Arxivat de l'original el 12 abril 2022. [Consulta: 11 setembre 2022].
* ↑ Weiss, Joss. «Scared, You Will Be—'Jedi: Fallen Order' Is The Darkest Chapter In The 'Star Wars' Universe, Composers Say». Forbes, 13-11-2019. Arxivat de l'original el 12 setembre 2022. [Consulta: 12 setembre 2022].
* ↑ Reiner, Andrew (June 8, 2019). «The True Power of the Force». Game Informer. Arxivat de l'original el August 31, 2020.
* ↑ Sheridan, Connor. «Star Wars Jedi: Fallen Order release date is official and it's coming in November». GamesRadar+. Future Publishing, 13-04-2019. Arxivat de l'original el 14 abril 2019. [Consulta: 14 abril 2019].
* ↑ Gwaltney, Javy. «Respawn and Lucasfilm Games Unveil Star Wars Jedi: Survivor, the Next Epic Chapter in the Acclaimed Action-Adventure. Series», 27-05-2022. Arxivat de l'original el 27 maig 2022. [Consulta: 28 maig 2022].